1.11.2014 Den Europæiske Unions Tidende L 315/3 KOMMISSIONENS FORORDNING (EU) Nr. 1171/2014 af 31. oktober 2014 om ændring og berigtigelse af bilag I, III, VI, IX, XI og XVII til Europa-Parlamentets og Rådets direktiv 2007/46/EF om fastlæggelse af en ramme for godkendelse af motorkøretøjer og påhæng- skøretøjer dertil samt af systemer, komponenter og separate tekniske enheder til sådanne køretøjer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (!), særlig artikel 39, stk. 2, og ud fra følgende betragtninger: (1) — Direktiv 2007/46/EF fastlægger en harmoniseret ramme med de administrative bestemmelser og generelle tekniske krav for alle nye køretøjer. Med direktiv 2007/46/EF blev EF-køretøjstypegodkendelse obligatorisk for alle køretøjsklasser, herunder dem, der opbygges etapevis, i overensstemmelse med den tidsplan, der er anført i direktivets bilag XIX. (2) — Kravene i bilag XVII til direktiv 2007/46/EF om den procedure, der skal følges ved etapevis EF-typegodkendelse, bør suppleres for at gøre denne procedure fuldt operationel. Bilag I, III og IX til direktiv 2007/46/EF bør ligeledes ændres for at sikre, at der er forbindelse mellem de forskellige konstruktionsetaper ved et etapevis opbygget køretøj. (3) — Ved Europa-Parlamentets og Rådets forordning (EF) nr. 661/2009 (?) blev flere direktiver ophævet og erstattet af tilsvarende regulativer fra De Forenede Nationers Økonomiske Kommission for Europa (FN/ECE). Ffter at de fleste af disse direktiver i medfør af forordning (EF) nr. 661/2009 blev ophævet fra den 1. november 2014, bør de rele- vante angivelser i bilag VI til direktiv 2007/46/EF ajourføres. (4) — Bilag IX til direktiv 2007/46/EF bør berigtiges for at sikre, at de forskellige typeattestmodeller har konsekvent nummerering i de angivelser, der vedrører køretøjets masse i køreklar stand og dets reelle masse. Desuden bør det i bilag XI tydeliggøres, at nakkestøttesystemer kun er obligatoriske for køretøjer i klasse M.. (5) — Direktiv 2007/46/EF bør derfor ændres i overensstemmelse hermed. (6) — Fabrikanterne bør sikres tilstrækkelig tid til at tilpasse deres køretøjer til de nye krav om den etapevise godkendel- sesprocedure og til at ændre typeattesten i overensstemmelse med denne forordning. (7) — Foranstaltningerne i denne forordning er i overensstemmelse med udtalelse fra Det Tekniske Udvalg for Motorkø- retøjer — VEDTAGET DENNE FORORDNING: Artikel 1 1. — Bilag I, III, VI, IX og XI til direktiv 2007/46/EF ændres som angivet i bilag I til denne forordning. 2. —Bilag XVII til direktiv 2007/46/EF erstattes af teksten i bilag II til denne forordning. () EUTL 263 af 9.10.2007, . 1. (?) Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 200 af 31.7.2009, s. 1).